
Rīgā 

Noteikumi par bērna invalīda kopšanas pabalsta apmēru, tā pārskatīšanas kārtību un pabalsta piešķiršanas un izmaksas kārtību


   Grozījumi: MK 

28.08.2007. not. nr.576 (L.V., 31.aug., 

nr.141;
                                          Ziņotājs, 2007, 

nr.20)
              MK 13.10.2008. not. nr.841 (L.V., 17.okt., 

nr.162;
                                          Ziņotājhs, 2009, 

nr.3)



(prot. Nr.74  20.§)

 

Izdoti saskaņā ar

Valsts sociālo pabalstu likuma

15.panta pirmo daļu,

16.panta pirmo daļu un

17.panta pirmo un otro daļu

 

I. Vispārīgais jautājums

 

1. Noteikumi nosaka bērna invalīda kopšanas pabalsta (turpmāk – pabalsts) apmēru, tā pārskatīšanas kārtību, kā arī pabalsta piešķiršanas un izmaksas kārtību.

 

II. Pabalsta apmērs un tā pārskatīšana

 

2. Pabalsta apmērs ir 150 latu mēnesī.

(Ar grozījumiem, kas izdarīti ar MK 28.08.2007. noteikumiem nr.576)
 

3. Pabalsta apmēru pārskata Ministru kabinets pēc labklājības ministra ierosinājuma atbilstoši valsts budžeta iespējām, kā arī izvērtējot ekonomisko situāciju valstī.

 

III. Pabalsta pieprasīšana un piešķiršana

 

4. Lai saņemtu pabalstu, tā pieprasītājs vai viņa pilnvarota persona iesniedz jebkurā Valsts sociālās apdrošināšanas aģentūras nodaļā rakstisku pieprasījumu par pabalsta piešķiršanu un uzrāda šādus dokumentus:

4.1. personu apliecinošu dokumentu;

4.2. bērna dzimšanas apliecību;

4.3. Veselības un darbspēju ekspertīzes ārstu valsts komisijas vai tās struktūrvienības (vispārēja vai speciāla profila Veselības un darbspēju ekspertīzes ārstu komisijas) izsniegtu izziņu par invaliditātes noteikšanu bērnam;

4.4. Veselības un darbspēju ekspertīzes ārstu valsts komisijas vai tās struktūrvienības (vispārēja vai speciāla profila Veselības un darbspēju ekspertīzes ārstu komisijas) atzinumu par īpašas kopšanas nepieciešamību bērnam līdz 18 gadu vecumam, kuram smagu fizisku un funkcionālu traucējumu dēļ nepieciešama īpaša pastāvīga kopšana;

4.5. pilnvaru, ja pabalstu pieprasa pilnvarota persona.

 

5. Ja pabalsta pieprasītājs ir aizbildnis, papildus šo noteikumu 4.punktā minētajiem dokumentiem pabalsta pieprasītājs uzrāda bāriņtiesas lēmumu par aizbildnības nodibināšanu.

(Ar grozījumiem, kas izdarīti ar MK 13.10.2008. noteikumiem nr.841)
 

6. (Svītrots ar MK 28.08.2007. noteikumiem nr.576).

 

7. (Svītrots ar MK 13.10.2008. noteikumiem nr.841).

 

8. Dokumentus par pabalsta piešķiršanu Valsts sociālās apdrošināšanas aģentūras nodaļa izskata 10 dienu laikā pēc to iesniegšanas un pieņem lēmumu par pabalsta piešķiršanu vai atteikumu piešķirt pabalstu.

 

9. Valsts sociālās apdrošināšanas aģentūras nodaļa atsaka piešķirt pabal​stu:

9.1. ja persona neatbilst Valsts sociālo pabalstu likumā un šajos noteiku​mos noteiktajiem pabalsta piešķiršanas nosacījumiem;

9.2. ja pabalsta pieprasītājs neiesniedz un neuzrāda Valsts sociālās apdrošināšanas aģentūras nodaļā šo noteikumu 4. un 5.punktā minētos dokumentus. Par dokumentu iesniegšanu un uzrādīšanu tiek izdarīta atzīme personas iesniegumā par pabalsta pieprasīšanu;

9.3. ja pabalsta pieprasītājs pieprasījumā par pabalsta piešķiršanu sniedzis nepatiesas ziņas.

 

10. Lēmumu par pabalsta piešķiršanu vai pamatotu atteikumu piešķirt pabalstu Valsts sociālās apdrošināšanas aģentūras nodaļa pabalsta pieprasītājam paziņo rakstiski, norādot tā apstrīdēšanas un pārsūdzēšanas kārtību.

 

11. Pabalstu piešķir ar dienu, kad ir izsniegts šo noteikumu 4.4.apakš​punktā minētais atzinums.

 

12. (Svītrots ar MK 13.10.2008. noteikumiem nr.841).

 

IV. Pabalsta izmaksa

 

13. Pabalstu sāk izmaksāt ne vēlāk kā nākamajā kalendāra mēnesī pēc pabalsta piešķiršanas dienas.

 

14. Pabalsta izmaksu pārtrauc Valsts sociālo pabalstu likuma 20.pantā minētajos gadījumos.

 

15. (Svītrots ar MK 13.10.2008. noteikumiem nr.841).

 

16. Ja persona tai piešķirto pabalstu nav laikus saņēmusi Valsts sociālās apdrošināšanas aģentūras nodaļas vainas dēļ, attiecīgo summu, kas personai pienākas, izmaksā bez termiņa ierobežojuma.

 

17. Pabalsta saņēmēja vainas dēļ nepamatoti saņemto pabalsta summu pabalsta saņēmējs atmaksā labprātīgi vai tā tiek ieturēta no tiem valsts sociālajiem pabalstiem, kas personai izmaksājami nākamajos mēnešos un no kuriem atļauts izdarīt ieturējumus.

 

18. Ja persona nepamatoti saņemto pabalsta summu neatmaksā labprātīgi vai valsts sociālo pabalstu izmaksa tiek pārtraukta, pirms parāds ir dzēsts, attiecīgo summu piedzen, ceļot prasību tiesā.

 

19. Pabalsta izmaksu pārtrauc ar tā mēneša pirmo datumu, kas seko mēnesim, kad radušies apstākļi, kuru dēļ pārtraucama pabalsta izmaksa (izņemot gadījumus, ja pabalsta piešķiršanas brīdī jau bijis zināms pabalsta izmaksas pārtraukšanas termiņš).

 

20. (Svītrots ar MK 28.08.2007. noteikumiem nr.576).

 

V. Noslēguma jautājums

 

21. Noteikumi stājas spēkā ar 2006.gada 1.janvāri.

 

 

Ministru prezidents                                                     A.Kalvītis

 

Labklājības ministre                                                    D.Staķe

